Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9335. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9329. Il-EUR-Lex hu l-aċċess fuq l-Internet għal-liġi Ewropea. Is-Samoa Amerikana ma tapplika l-ebda skambju awtomatiku ta' informazzjoni finanzjarja, ma ffirmatx u ma rratifikatx, inkluż permezz tal-ġuriżdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, ma impenjatx ruħha li tapplika l-istandards minimi tal-BEPS u ma impenjatx ruħha li tindirizza dawn il-kwistjonijiet. Il-Belize għadu ma emendax jew abolixxa reġim preferenzjali ta' taxxa wieħed dannuż. L-impenn tal-Belize li jemenda jew jabolixxi r-reġim preferenzjali ta' taxxa dannuż li għadu kif ġie identifikat sa tmiem l-2019 ser jiġi ssorveljat. Dominica ma tapplika l-ebda skambju awtomatiku ta' informazzjoni finanzjarja u għadha ma solvietx din il-kwistjoni. Fiġi għadu ma emendax jew abolixxa r-reġimi ta' taxxa preferenzjali dannużi tiegħu. L-impenn ta' Fiġi li jikkonforma mal-kriterji 1.2, 1.3 u 3.1 sa tmiem l-2019 ser ikompli jiġi sorveljat. Guam ma japplika ebda skambju awtomatiku ta' informazzjoni finanzjarja, ma ffirmax u ma rratifikax, inkluż permezz tal-ġuriżdizzjoni li hu dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, ma impenjax ruħu li japplika l-istandards minimi tal-BEPS u ma impenjax ruħu li jindirizza dawn il-kwistjonijiet. Il-Gżejjer Marshall jiffaċilitaw strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadhom ma solvewx din il-kwistjoni. L-impenn tal-Gżejjer Marshall li jikkonformaw mal-kriterju 1.2 ser ikompli jiġi ssorveljat: qed jistenna rieżami supplimentari mill-Forum Globali. L-Oman ma japplika ebda skambju awtomatiku ta' informazzjoni finanzjarja, ma ffirmax u ma rratifikax il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, u għadu ma solviex dawn il-kwistjonijiet. Samoa għandha reġim preferenzjali ta' taxxa dannuż u ma impenjatx ruħha li tindirizza din il-kwistjoni. Barra minn hekk, Samoa impenjat ruħha li tikkonforma mal-kriterju 3.1 sa tmiem l-2018 iżda ma solvietx din il-kwistjoni. Trinidad u Tobago għandhom klassifikazzjoni ta' "Mhux Konformi" mill-Forum Globali dwar it-Trasparenza u l-Iskambju ta' Informazzjoni għal Skopijiet ta' Taxxa għall-Iskambju ta' Informazzjoni fuq Talba. L-impenn ta' Trinidad u Tobago li jikkonformaw mal-kriterji 1.1, 1.2, 1.3 u 2.1 sa tmiem l-2019 ser jiġi sorveljat. L-Emirati Għarab Magħquda jiffaċilitaw strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadhom ma solvewx din il-kwistjoni. Il-Gżejjer Verġni tal-Istati Uniti ma japplikaw ebda skambju awtomatiku ta' informazzjoni finanzjarja, ma ffirmawx u ma rratifikawx, inkluż permezz tal-ġuriżdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, għandhom reġimi preferenzjali ta' taxxa dannużi, ma impenjawx ruħhom li japplikaw l-istandards minimi tal-BEPS u ma impenjawx ruħhom li jindirizzaw dawn il-kwistjonijiet. Vanuatu jiffaċilita strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadu ma solviex din il-kwistjoni. Il-ġuriżdizzjonijiet li ġejjin huma impenjati li jimplimentaw skambju awtomatiku ta' informazzjoni sa tmiem l-2019: Il-ġuriżdizzjonijiet li ġejjin, li impenjaw ruħhom li jkollhom klassifikazzjoni suffiċjenti sa tmiem l-2018, qegħdin jistennew eżami supplimentari mill-Forum Globali: Il-ġuriżdizzjonijiet li ġejjin huma impenjati li jsiru membri tal-Forum Globali u/jew ikollhom klassifikazzjoni suffiċjenti sa tmiem l-2019: Il-ġuriżdizzjonijiet li ġejjin huma impenjati li jiffirmaw u jirratifikaw il-Konvenzjoni dwar l-Assistenza Amministrattiva Reċiproka jew li jkollhom fis-seħħ netwerk ta' ftehimiet li jkopru l-Istati Membri kollha tal-UE sa tmiem l-2019: Il-ġuriżdizzjonijiet li ġejjin, li impenjaw ruħhom li jemendaw jew jabolixxu r-reġimi ta' taxxa dannużi tagħhom li jkopru attivitajiet ta' manifattura u attivitajiet simili li mhumiex wisq mobbli sa tmiem l-2018 u wrew progress tanġibbli biex jibdew dawn ir-riformi fl-2018, ingħataw sa tmiem l-2019 biex jadattaw il-leġislazzjoni tagħhom: Il-ġuriżdizzjonijiet li ġejjin, li impenjaw ruħhom li jemendaw jew jabolixxu r-reġimi ta' taxxa dannużi tagħhom sa tmiem l-2018 iżda nżammu milli jagħmlu dan minħabba kwistjonijiet istituzzjonali jew kostituzzjonali ġenwini minkejja progress tanġibbli fl-2018, ingħataw sa tmiem l-2019 biex jadattaw il-leġislazzjoni tagħhom: Il-ġuriżdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi identifikati sad-9 ta' Novembru 2019: Il-ġuriżdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi sa tmiem l-2019: Il-ġuriżdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi sa tmiem l-2020: Il-ġuriżdizzjoni li ġejja hija impenjata li tindirizza t-tħassib relatat mas-sustanza ekonomika sa tmiem l-2019: Il-ġuriżdizzjonijiet li ġejjin huma impenjati li jsiru membri tal-Qafas Inklużiv tal-BEPS jew jimplimentaw l-istandards minimi tal-OECD kontra l-BEPS sa tmiem l-2019: Il-ġuriżdizzjonijiet li ġejjin huma impenjati li jsiru membri tal-Qafas Inklużiv tal-BEPS jew jimplimentaw l-istandards minimi tal-OECD kontra l-BEPS jekk u meta dan l-impenn ser isir rilevanti: IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza bagħtet applikazzjoni għall-approvazzjoni ta' emenda mhux minuri fl-ispeċifikazzjoni tal-prodott bl-isem ta' "Crème d'Isigny" (DOP) skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni eżaminat dik l-applikazzjoni u kkonkludiet li din tissodisfa l-kundizzjonijiet stabbiliti f'dak ir-Regolament. IDDEĊIDIET KIF ĠEJ: L-applikazzjoni għall-approvazzjoni ta' emenda mhux minuri fl-ispeċifikazzjoni tal-prodott imsemmija fl-ewwel subparagrafu tal-Artikolu 10(1) tar-Regolament ta' Implimentazzjoni tal-Kummissjoni (UE) Nru 668/2014, fosthom id-Dokument Uniku emendat u r-referenza għall-pubblikazzjoni tal-ispeċifikazzjoni tal-prodott rilevanti, għall-isem irreġistrat "Crème d'Isigny" (DOP), tinsab fl-Anness ta' din id-Deċiżjoni. Magħmul fi Brussell, l-14 ta' Mejju 2019. Kompożizzjoni: il-grupp huwa magħmul minn produtturi tal-ħalib u minn produtturi tal-butir. Għaldaqstant, għandu d-dritt leġittimu li jipproponi emendi. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [id-dettalji tad-dipartiment kompetenti tal-Istat Membru u tal-grupp applikant, id-dettalji tal-korp ta' kontroll, rekwiżiti nazzjonali] Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda fl-Ispeċifikazzjoni tal-prodott ta' DOP jew IĠP irreġistrata, li għaliha ma jkunx ġie ppubblikat Dokument Uniku (jew ekwivalenti), li ma tistax titqies bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Ġiet proposta alternattiva għad-denominazzjoni "Crème d'Isigny". Din id-denominazzjoni ilha tintuża għal bosta snin biex tindika prodotti li jidħlu taħt id-definizzjoni regolatorja tal-krema friska. L-emenda għaldaqstant tippermetti li tiġi standardizzata prattika ta' bejgħ tal-krema friska. Il-krema friska hija krema li ma jkollha ebda pproċessar għajr il-pastorizzazzjoni u li tiġi ppakkjata fl-istess post tal-produzzjoni mhux iżjed minn 24 siegħa wara l-pastorizzazzjoni. Peress li l-Ispeċifikazzjoni tal-prodott li ġiet irreġistrata fl-1996 kienet tirrigwarda ż-żewġ prodotti "Beurre d'Isigny" u "Crème d'Isigny", il-kapitolu dwar id-deskrizzjoni tal-prodott issa qed jiffoka biss fuq il-karatteristiċi tal-krema. Il-paragrafu: "Dawn iż-żewġ prodotti tal-ħalib għandhom karatteristiċi oriġinali. Huma għandhom kulur naturali isfar lewn iċ-ċfolloq. Huma fragranti u l-konsistenza tagħhom hija kremuża." "Il-"Crème d'Isigny" hija krema pastorizzata ħelwa jew immaturata, tleqq, ta' kulur avorju sa isfar ċar u b'kontenut minimu ta' 35 gramma xaħam għal 100 gramma ta' prodott. Il-"Crème d'Isigny" ħelwa hija likwida b'aromi lattiċi u kemmxejn ħelwin. Il-"Crème d'Isigny" immaturata hija magħquda, u tiddistingwi ruħha mit-togħma friska u ħelwa ta' ħalib iżda kemmxejn qarsa. Il-"Crème fraîche d'Isigny" hija "Crème d'Isigny" li tkun ġiet ippastorizzata biss u ppakkjata fil-post ta' produzzjoni fi żmien 24 siegħa wara." F'din il-parti ġie speċifikat ukoll li l-kontenut minimu ta' xaħam fil-krema għandu jkun ta' 35 gramma għal kull 100 gramma, għaliex da jingħad biss fl-intestatura dwar il-metodu ta' produzzjoni tal-Ispeċifikazzjoni tal-prodott fis-seħħ. L-unika deskrizzjoni organolettika li tidher fl-Ispeċifikazzjonijiet tal-prodott fis-seħħ ("hija tfuħ u l-konsistenza tagħha hija kremuża") kienet tidher wisq qasira u parzjalment żbaljata peress li ma kinitx tagħmel distinzjoni ċara bejn il-krema ħelwa u dik immaturata. B'hekk ġiet miżjuda deskrizzjoni organolettika għall-krema ħelwa u għall-krema mmaturata. Din l-emenda saret ukoll minflok il-kliem "Krema b'ħafna xaħam u kremuża, ta' lewn isfar" fil-punt 3.2. tad-Dokument Uniku. F'dak li jirrigwarda l-intestatura "Delimitazzjoni taż-żona ġeografika" ġew miżjuda l-proċessi kollha li jseħħu fiż-żona ġeografika. L-ismijiet tad-diversi muniċipalitajiet li jappartjenu għaż-żona ġeografika ġew aġġornati wkoll. Dawn l-emendi qegħdin jiċċaraw id-diversi proċessi u jaġġornaw il-lista ta' muniċipalitajiet mingħajr madankollu ma jibdlu l-fruntieri taż-żona ġeografika. L-ippakkjar fiż-żona huwa inevitabbli. Għalhekk din l-operazzjoni trid issir mill-aktar fis possibbli wara l-produzzjoni, kemm biex tiġi evitata l-frodi (taħlit ta' krema) kif ukoll biex tiġi evitata d-degradazzjoni tal-krema minħabba l-ossidazzjoni tax-xaħam waqt it-trasport fit-tul. Il-"crème d'Isigny" jew "crème fraîche d'Isigny" ħelwa tista' madankollu tinġarr f'tank minn impjant għal ieħor fiż-żona ġeografika, iżda biss biex tiġi pproċessata fi krema mmaturata jew f'butir. Fir-rigward tal-iżviluppi leġiżlattivi u regolatorji nazzjonali, id-dispożizzjoni tal-Ispeċifikazzjoni tal-Prodott li tirrigwarda l-intestatura dwar l-elementi li jagħtu prova li l-prodott joriġina miż-żona ġeografika" ġiet ikkonsolidata u tiġbor ir-rekwiżiti dikjarattivi u ż-żamma ta' rekords relatati mat-traċċabbiltà tal-prodott u mal-monitoraġġ tal-kundizzjonijiet tal-produzzjoni. B'hekk ġew miżjuda diversi paragrafi, li jirrigwardaw: id-dikjarazzjoni tal-identifikazzjoni tal-operaturi u l-obbligi varji oħrajn dikjarattivi li għandhom, fosthom dwar il-waqfien temporanju mill-produzzjoni ("dikjarazzjoni minn qabel tan-nuqqas ta' intenzjoni ta' produzzjoni" u "dikjarazzjoni minn qabel tal-issuktar tal-produzzjoni"); iż-"żamma ta' rekords" li tispeċifika l-obbligi ta' dawk li jrabbu u li tindika d-dispożizzjonijiet nazzjonali fis-seħħ għall-produtturi tal-krema; il-metodi ta' kontroll diġà previsti mid-dispożizzjonijiet nazzjonali fis-seħħ: "Din il-proċedura kollha hija kkumplimentata minn eżamijiet analitiċi u organolettiċi mwettqa għal għarrieda u bit-teħid ta' kampjuni minn prodotti ppakkjati lesti għall-bejgħ." L-Ispeċifikazzjoni tal-Prodott tispeċifika għadd ta' punti dwar il-metodu ta' produzzjoni sabiex tiddeskrivi aħjar il-kundizzjonijiet ta' produzzjoni tal-ħalib u tal-ipproċessar tal-"Crème d'Isigny". Dawn l-elementi jikkontribwixxu għat-tisħiħ tar-rabta maż-żona ġeografika. Ġew introdotti dispożizzjonijiet dwar l-immaniġġjar tal-merħla tal-ħalib, (razza, għalf,) b'mod li jirregolaw il-prattiki tradizzjonali. Din id-dispożizzjoni tal-Ispeċifikazzjoni tal-Prodott għandha l-għan li tistabbilixxi b'mod ċar għal liema annimali jirreferi l-kliem "merħla tal-ħalib" u "baqar tal-ħalib", u tippermetti li jiġi rregolat il-kontroll u tevita l-konfużjoni. Ġew miżjuda l-paragrafi li ġejjin: "Ir-ragħi tal-merħla għandu jseħħ għal mill-inqas seba' xhur". "Iż-żona ewlenija tal-għalf ta' kull azjenda għandha tinkludi mill-inqas 50 % ħaxix. Il-baqar li jreddgħu għandu jkollhom kull waħda mill-inqas 3 500 metru kwadru ta' mergħat (naturali, temporanji jew annwali) li 2 000 metru kwadru minnhom mirgħin jew mill-inqas 1 000 metru kwadru minnhom mirgħin u supplimentati b'għalf mill-ħaxix". Ġie miżjud l-użu tal-konsum ta' ħaxix (mergħat, ħuxlief, ...), b'rabta mat-tradizzjoni tat-trobbija fuq il-ħaxix fiż-żona ġeografika, bl-għan li tiġi kkonfermata r-rabta bejn il-prodott u ż-żona ġeografika. Ġew miżjuda l-paragrafi li ġejjin: "Il-ħalib minn kull ġbir li jasal għand il-produttur u li jservi biex tiġi prodotta l-"Crème d'Isigny" għandu jiġi minn merħla li mill-inqas 30 % minnha jkunu baqar tal-ħalib tar-razza tan-Normandija." "Il-ġbir ifisser il-ħalib kollu miġbur u użat minn produttur fi żmien 48 siegħa." Dawn l-elementi jippermettu li jiġi żgurat użu sinifikanti tal-ħalib tal-baqar tar-razza tan-Normandija għall-produzzjoni tal-"Crème d'Isigny". Dawn l-elementi ġew miżjuda fil-punt 3.3 tad-Dokument Uniku. Ġew miżjuda l-paragrafi li ġejjin: "80 % tar-razzjon bażiku tal-merħla, espress f'materja niexfa, għandu jkun ġej miż-żona ġeografika. Dan għandu jkun magħmul mill-foraġġi li ġejjin fil-forma friska jew ippreservata: ħaxix, qamħirrum, ċereali jew għelejjel li fihom il-proteina u li mhumiex żviluppati (pjanta sħiħa), tiben, alfalfa u pitravi tal-għalf, il-ħaxix tal-għeruq u l-polpa tal-pitravi mnixxfa." "Il-ħaxix frisk jew ippreservat għandu jikkostitwixxi mill-inqas 40 % tar-razzjon ta' ħuxlief espress f'materja niexfa, bħala medja matul il-minimu ta' seba' xhur ta' ragħi. Fir-razzjon tal-foraġġ ta' kuljum, il-proporzjon tiegħu ma jridx ikun inqas minn 20 % espress f'materja niexfa matul il-bqija tas-sena." Dawn l-elementi għandhom l-għan li jikkonfermaw ir-rabta tal-prodott maż-żona ġeografika, permezz ta' għalf tal-baqar tal-ħalib li fil-parti l-kbira tiegħu ġej miż-żona ġeografika. Barra minn hekk, sabiex tiġi definita aħjar in-natura tal-għalf użat, ġiet stabbilita lista pożittiva tal-foraġġi permessi. Dawn id-dispożizzjonijiet dwar id-dieta tal-merħla ġew miżjuda wkoll fil-punt 3.3 tad-Dokument Uniku.. Ġie miżjud il-paragrafu li ġej: Il-konsum ta' għalf addizzjonali għall-baqar tal-ħalib għandu jkun limitat għal 1 800 kg ta' materja niexfa fis-sena għal kull baqra tal-merħla.". Din ir-restrizzjoni tevita li dan l-għalf jingħata rwol wisq importanti fid-dieta u b'hekk tingħata preferenza lir-razzjon bażiku, li jiġi miż-żona ġeografika. Din id-dispożizzjoni ġiet miżjuda wkoll fil-punt 3.3 tad-Dokument Uniku. Ġie miżjud il-paragrafu li ġej: "Dawn li ġejjin huma pprojbiti fl-għalf bażiku kif ukoll bħala għalf supplimentari: il-kaboċċi, in-nevew, il-lift u l-kolza mqassma friska. Il-materja prima li ġejja hija pprojbita fl-għalf supplimentari, skont il-klassifikazzjoni tal-Anness C tar-Regolament UE Nru 68/2013 dwar il-Katalgu tal-materjali tal-għalf: Żjut tal-palma, tal-karawett, tal-ġirasol u taż-żebbuġa fl-istat naturali jew l-isomeru tagħhom, (klassi 2.20.1) Prodotti tal-ħalib u prodotti dderivati minnhom (klassi 8) Prodotti tal-annimali terrestri u prodotti dderivati minnhom (klassi 9) Ħut, annimali akkwatiċi oħrajn u prodotti derivati minnhom (klassi 10) ħlief għaż-żejt tal-fwied tal-merluzz. Komponenti Mixxellanji (klassi 13) minbarra l-melassa tal-glukożju. Fl-aħħar nett huma pprojbiti l-urea u d-derivati tagħha, bħala addittivi nutrizzjonali definiti fl-Anness 1 għar-Regolament KE Nru 1831/2003 fuq l-addittivi għall-użu fl-għalf tal-annimali." Għadd ta' prodotti u materja prima huma pprojbiti fl-għalf tal-baqar li jkunu qed ireddgħu, minħabba li jaffettwaw ħażin il-karatteristiċi organolettiċi tal-ħalib. Dawn l-elementi varji ġew miżjuda fil-punt 3.3 tad-Dokument Uniku. Ġew miżjuda dispożizzjonijiet dwar id-diversi stadji tal-produzzjoni tal-krema biex jiddeskrivu aħjar il-prattiċi tradizzjonali. Ġie miżjud il-paragrafu li ġej: "Il-ġbir għandu jseħħ mhux aktar tard minn kull 48 siegħa wara l-ewwel ħlib. Il-ħalib miġbur mill-irziezet għandu jiġi ddepożitat direttament fl-impjant tal-ixkumar mingħajr trasbord. Mal-wasla, l-aċidità tal-ħalib mhux ipproċessat għandha tkun bejn 14 u 16° Dornic, jiġifieri b'pH ta' bejn 6,6 u 6,85." Il-ħin kemm idum maħżun il-ħalib użat fil-produzzjoni tal-"Crème d'Isigny" jew "Crème fraîche d'Isigny" huwa mmonitorjat biex jiġu evitati l-problemi ta' degradazzjoni tal-materja prima fir-razzett. Barra minn hekk, għal traċċabilità aħjar, huwa speċifikat li t-trasbord tal-ħalib bejn l-azjendi u l-maħleb huwa pprojbit. Ġie introdott kriterju dwar l-aċidità tal-ħalib mhux ipproċessat biex jiġi żgurat li l-materja prima ma tiddegradax. Din id-dispożizzjoni ġiet miżjuda fil-punt 3.3 tad-Dokument Uniku. Is-sentenza "Il-kremi jridu jkunu konformi mad-dispożizzjonijiet legali u regolatorji dwar il-merħla u l-krema tal-ħalib" tneħħiet peress li taqa' taħt il-qasam regolatorju. Ġie miżjud il-paragrafu li ġej: "Il-ħin ta' stennija massimu tal-ħalib qabel l-ixkumar għandu jkun 48 siegħa wara li jasal". Dan l-element jgħin biex tiġi ppreservata l-kwalità tal-materja prima. Ġie miżjud il-paragrafu li ġej: "Qabel l-ixkumar, il-ħalib sħiħ miġbur jista' jgħaddi minn stadju ta' pre-pastorizzazzjoni f'temperatura ta' 74 °C. Wara l-ixkumar, il-krema għandha tiġi pastorizzata f'temperatura ta' bejn 86 u 95 °C għal 30 sa 180 sekonda." B'hekk ġew spjegati l-istadji tal-pastorizzazzjoni li permezz tagħhom jinkiseb il-prodott. Il-paragrafu li ġej: "Dan it-trattament għandu jsir sa mhux aktar tard minn 36 siegħa wara li jintemm l-ixkumar tal-ħalib". huwa sostitwit minn: "Dan l-aħħar trattament għandu jsir sa mhux aktar tard minn 36 siegħa wara li jintemm l-ixkumar tal-ħalib biex tiġi prodotta l-"Crème d'Isigny" ħelwa." Ġie speċifikat il-ħin massimu permess bejn tmiem l-ixkumar u l-proċess tal-pastorizzazzjoni biex tinżamm il-kwalità tal-materja prima. Id-dettalji tal-ħinijiet tat-twettiq tal-istadji għal kull tip ta' krema jippermettu wkoll li jiffaċilitaw il-kontroll tagħhom. Il-paragrafu li ġej: "L-użu tas-sustanzi li ġejjin għall-produzzjoni u l-bejgħ tal-"Crème d'Isigny", huwa pprojbit: kremi tax-xorrox jew tas-salmura, kremi rikostitwiti, iffriżati jew iffriżati malajr, sustanzi kuluranti jew antiossidanti, sustanzi deaċidifikanti biex inaqqsu l-aċidità tal-ħalib jew tal-krema, kull ingredjent ieħor minbarra l-fermenti lattiċi speċifiċi." "L-użu tal-krema tax-xorrox, tax-xorrox tal-butir, tal-krema rikostitwita, tal-krema ffriżata jew iffriżata malajr, ta' sustanzi kuluranti jew antiossidanti, ta' sustanzi deaċidifikanti biex inaqqsu l-aċidità tal-ħalib jew tal-krema, ta' addittivi, ta' aġenti tal-ipproċessar jew ta' kwalunkwe ingredjent ieħor minbarra l-fermenti lattiċi, huwa pprojbit fil-produzzjoni tal-"Crème d'Isigny" ħelwa." Il-lista tas-sustanzi pprojbiti għall-produzzjoni tal-"Crème d'Isigny" jew tal-"Crème fraîche d'Isigny" ġiet korretta u kompluta billi jingħad li x-xorrox tal-butir huwa pprojbit u li l-użu ta' addittivi, ta' aġenti tal-ipproċessar u ta' kwalunkwe ingredjent ieħor minbarra l-fermenti lattiċi huwa wkoll ipprojbit. Il-projbizzjoni tal-użu tas-salmura tneħħiet peress li kienet żball fl-Ispeċifikazzjoni tal-Prodott fis-seħħ. Ġie miżjud il-paragrafu li ġej: "Biex issir il-"Crème d'Isigny" immaturata, il-"Crème d'Isigny" ħelwa għandha tittella' għal temperatura bejn 12 u 23 °C biex jiġu miżjuda l-fermenti. Iż-żieda tal-fermenti fil-"Crème d'Isigny" ħelwa għandha ssir sa mhux aktar tard minn 72 siegħa wara li jintemm l-ixkumar u sa mhux aktar tard minn 96 siegħa wara l-wasla tal-ħalib. Il-maturazzjoni għandha ddum għal mill-inqas 12-il siegħa f'temperatura ta' bejn12 u 23 °C." Il-parametri tal-fażi tal-maturazzjoni ġew speċifikati biex il-prattiċi tradizzjonali jkunu rreġistrati. Ġie miżjud ukoll li l-krema għandha tiġi ppakkjata biss f'reċipjenti ta' kapaċità massima ta' 1 000 litru iżda li l-"Crème d'Isigny" ħelwa tista' tiġi ttrasportata f'bettiji minn impjant għal ieħor fiż-żona ġeografika u esklussivament biex tiġi pproċessata fi "Crème d'Isigny" immaturata jew f'"Beurre d'Isigny". Dawn l-elementi ġew miżjuda fil-punt 3.5 tad-Dokument Uniku. Il-paragrafi li ġejjin: ""Stiker li jkollha l-kliem"Crème d'Isigny - Appellation d'Origine Contrôlée", għandha titwaħħal jew tiġi stampata fuq il-pakketti jew ir-reċipjenti, taħt ir-responsabbiltà tal-professjonist ikkonċernat. L-użu tal-kliem ġeografiku "Isigny" jew "Isigny-sur-Mer" jew ta' kwalunkwe kelma oħra, grafika jew illustrazzjoni li tirreferi għal din iż-żona huwa pprojbit għall-bejgħ ta' butir li ma jkunx ġie prodott, ippakkjat jew mibjugħ skont id-digriet tad-Denominazzjoni." huma sostitwiti b'dan: "Kull kontenitur tal-"Crème d'Isigny" jew tal-"Crème fraîche d'Isigny" DOP li jinbiegħ għandu jkollu tikketta individwali li tkun tinkludi l-isem tad-denominazzjoni ta' oriġini miktuba f'ittri li d-daqs tagħhom ikun ta' mill-inqas żewġ terzi dak tal-akbar ittri li jidhru fuq it-tikketta. "Stiker li jkollha l-kliem"Crème d'Isigny jew "Crème fraîche d'Isigny" – Appellation d'Origine Protégée", għandha titwaħħal jew tiġi stampata fuq il-pakketti jew ir-reċipjenti, taħt ir-responsabbiltà tal-professjonist ikkonċernat. Is-simbolu "DOP" tal-Unjoni Ewropea u l-istiker għandhom ikunu ħdejn xulxin jew wieħed fuq l-oħra, u ma jkunux separati minn xi kliem ieħor. Id-daqs minimu tad-denominazzjoni ta' oriġini ma japplikax għall-istiker meta din id-denominazzjoni tkun diġà ppreżentata x'imkien ieħor fuq it-tikketta. It-tikketta għandha tinkludi b'mod partikolari l-indikazzjoni tal-kontenut ta' xaħam għal kull 100 gramma ta' prodott." Dawn l-elementi jiċċaraw ir-rekwiżiti dwar l-identifikazzjoni tal-prodott. Id-dispożizzjoni dwar il-projbizzjoni tal-użu tal-kliem "Isigny" jew "Isigny-sur-mer" jew kwalunkwe kelma oħra, grafika jew illustrazzjoni oħra li tirreferi għal din iż-żona għal prodotti li ma jissodisfawx il-kundizzjonijiet stabbiliti fl-Ispeċifikazzjoni tal-prodott tneħħiet peress li ma tidħolx taħt l-Ispeċifikazzjoni tal-prodott. Dawn l-emendi saru fil-punt 3.6 tad-Dokument Uniku. L-intestatura "Rabta maż-żona ġeografika" inkitbet kollha mill-ġdid biex toħroġ b'mod aktar ċar l-evidenza tar-rabta bejn il-"Crème d'Isigny" u ż-żona ġeografika tagħha, mingħajr ma nbidlet is-sustanza tar-rabta. Din l-evidenza tenfasizza partikolarment il-kundizzjonijiet tal-produzzjoni tal-ħalib, u b'mod partikolari l-fatt li d-dieta bbażata fuq l-aħjar użu tal-ħaxix b'perjodu twil ta' ragħa tagħmilha possibbli li jinkiseb xaħam tal-ħalib ta' kwalità adattata għall-produzzjoni tal-krema li għaliha huwa meħtieġ għarfien partikolari. F'dan il-każ, ġiet imneħħija r-referenza għar-rikezza ta' aċidu olejku fil-"Crème d'Isigny" peress li mhix meqjusa bħala speċifika. Il-punt "Speċifiċità taż-żona ġeografika" jinkludi l-fatturi naturali taż-żona ġeografika u l-fatturi umani permezz ta' sinteżi tal-aspett storiku u b'enfasi fuq l-għarfien speċifiku. Il-punt "Speċifiċità tal-prodott" jenfasizza ċerti elementi introdotti fid-deskrizzjoni tal-prodott. Fl-aħħar nett, il-punt "Rabta kawżali" jispjega l-interazzjonijiet bejn il-fatturi naturali u umani u l-prodott. Din l-emenda saret ukoll fid-Dokument Uniku. L-indirizz tal-INAO ġie aġġornat. Id-dettalji ta' kuntatt tal-grupp ġew aġġornati. Fl-intestatura "Referenzi għall-korp ta' spezzjoni", l-isem u d-dettalji ta' kuntatt tal-istrutturi uffiċjali ġew aġġornati. Ġie miżjud ukoll li l-isem u d-dettalji tal-korp ta' ċertifikazzjoni jistgħu jiġu kkonsultati fuq is-sit tal-INAO u fuq il-bażi tad-data tal-Kummissjoni Ewropea. Rigward l-intestatura "Rekwiżiti nazzjonali" fl-Ispeċifikazzjoni tal-Prodott ġiet introdotta tabella li tippreżenta l-punti ewlenin li għandhom ikunu kkontrollati u l-metodu ta' valutazzjoni tagħhom. Tabella tippreżenta l-punti ewlenin li għandhom ikunu kkontrollati, il-valuri ta' referenza tagħhom u l-metodu ta' valutazzjoni tagħhom. Klassi 1.4. Prodotti oħra li ġejjin mill-annimali (bajd, għasel, prodotti tal-ħalib minbarra l-butir, eċċ.) Il-"Crème d'Isigny"/"Crème fraîche d'Isigny" hija krema pastorizzata ħelwa jew immaturata, tleqq, ta' kulur avorju sa isfar ċar u b'kontenut minimu ta' 35 gramma xaħam għal 100 gramma ta' prodott. Il-"Crème d'Isigny"/"Crème fraîche d'Isigny" immaturata hija magħquda, u tiddistingwi ruħha mit-togħma friska u ħelwa tal-ħalib iżda kemmxejn qarsa. Il-"Crème fraîche d'Isigny" hija "Crème d'Isigny" li tkun ġiet ippastorizzata biss u ppakkjata fil-post tal-produzzjoni fi żmien 24 siegħa wara." Biex tiġi ggarantita rabta stretta bejn it-territorju u l-prodott permezz ta' dieta ta' ħaxix speċifiku miż-żona ġeografika, il-baqar tal-ħalib jridu jirgħu għal mill-inqas seba' xhur fis-sena, u kull r-razzett għandu jkollu mill-inqas 0,35 ettaru ta' uċuħ ta' ragħa għal kull baqra tal-ħalib li tinħaleb li mill-inqas 0,20 ettaru minnhom ikunu aċċessibbli mill-post fejn jinħalbu l-baqar, jew mill-inqas 0,10 ettari aċċessibbli mill-post fejn jinħalbu l-baqar issupplimentat b'għalf magħmul mill-ħaxix. Kull azjenda għandu jkollha żona għall-foraġġ prinċipali li tinkludi mill-inqas 50 % ħaxix. L-għalf tal-baqar tal-ħalib ma jistax jiġi kollu miż-żona ġeografika. Fil-fatt, il-proteini meħtieġa għall-baqar tal-ħalib mhux dejjem jistgħu jiġu pprovduti mill-uċuħ ikkultivati f'din iż-żona. Barra minn hekk ma jistax jiġi garantit is-sors tal-materja prima li tagħmel parti mill-għalf addizzjonali. 80 % tar-razzjon bażiku tal-merħla li jikkonsisti f'foraġġ huwa prodott fiż-żona ġeografika (ikkalkulat f'materja xotta u fis-sena). Meta wieħed iqis li r-razzjon bażiku jikkostitwixxi madwar 70 % tad-dieta totali tal-baqar tal-ħalib, il-proporzjon tal-għalf li ġej miż-żona huwa stmat li huwa mill-inqas 56 %. Il-ħaxix f'forom differenti jikkostitwixxi medja ta' mill-inqas 40 % tar-razzjon bażiku waqt il-minimu ta' seba' xhur ragħa u mill-inqas 20 % kuljum il-bqija tas-sena. Iż-żieda ta' għalf addizzjonali għandha tkun limitata għal 1 800 kg fis-sena għal kull baqra tal-merħla. Il-foraġġi awtorizzati huma: ħaxix, qamħirrum, ċereali jew għelejjel li fihom il-proteina u li mhumiex żviluppati (pjanta sħiħa), tiben, alfalfa (kollha f'forma friska jew ippreservata) u pitravi tal-għalf, il-ħaxix tal-għeruq u l-polpa tal-pitravi mnixxfa. Il-kaboċċi, in-nevew, il-lift u l-kolza mqassma friska, l-urea u d-derivati tagħha huma pprojbiti fir-razzjon bażiku kif ukoll fl-għalf addizzjonali. Il-materja prima li ġejja hija pprojbita fl-għalf addizzjonali: Żjut tal-palma, tal-karawett, tal-ġirasol u taż-żebbuġa fl-istat naturali jew l-isomeru tagħhom Prodotti tal-ħalib u prodotti derivati minnhom Prodotti tal-annimali tal-art u prodotti derivati minnhom Ħut, annimali akkwatiċi oħrajn u prodotti derivati minnhom ħlief għaż-żejt tal-fwied tal-merluzz. Komponenti Mixxellanji minbarra l-melassa tal-glukożju. Għand il-produttur, il-ħalib ta' kull ġbir li jservi għall-produzzjoni tal-"Crème d'Isigny"/"Crème fraîche d'Isigny" għandu jiġi minn merħla li mill-inqas 30 % minnha jkunu baqar tal-ħalib tar-razza tan-Normandija, bil-ġbir ifisser il-ħalib kollu miġbur u użat minn produttur fi żmien 48 siegħa. Il-ġbir għandu jseħħ mhux aktar tard minn kull 48 siegħa wara l-ewwel ħlib. Il-ħalib miġbur mill-irziezet għandu jiġi ddepożitat direttament fl-impjant tal-ixkumar mingħajr trasbord. Mal-wasla, l-aċidità tal-ħalib mhux ipproċessat għandha tkun bejn 14 u 16° Dornic, jiġifieri b'pH ta' bejn 6,6 u 6,85. Il-produzzjoni tal-ħalib u tal-krema għandha ssir fiż-żona ġeografika delimitata kif deskritt fil-punt 4. L-ippakkjar tal-krema għandu jsir fiż-żona ġeografika. Fil-fatt l-ippakkjar tal-kremi huwa operazzjoni importanti ħafna għaż-żamma tal-kwalità tal-prodotti peress li x-xaħam huwa sensittiv għall-ossidazzjoni. Għaldaqstant l-ippakkjar irid isir malajr wara li tintemm il-produzzjoni. B'hekk l-operazzjoni ssir fiż-żona ġeografika delimitata li tidher fil-punt 4 f'reċipjenti b'kapaċità massima ta' 1 000 litru. Kull kontenitur tal-"Crème d'Isigny"/"Crème fraîche d'Isigny" li jinbiegħ għandu jkollu tikketta individwali li tkun tinkludi l-isem tad-denominazzjoni ta' oriġini miktuba f'ittri li d-daqs tagħhom ikun ta' mill-inqas żewġ terzi dak tal-akbar ittri li jidhru fuq it-tikketta. Stiker li jkollha l-kliem "Crème d'Isigny"/"Crème fraîche d'Isigny" – "Appellation d'Origine Protégée", għandha titwaħħal jew tiġi stampata fuq il-pakketti jew ir-reċipjenti taħt ir-responsabbiltà tal-professjonist ikkonċernat. Is-simbolu "DOP" tal-Unjoni Ewropea u l-istiker għandhom ikunu ħdejn xulxin jew wieħed fuq l-oħra, u ma jkunux separati minn xi kliem ieħor. Id-daqs minimu tad-denominazzjoni ta' oriġini ma japplikax għall-istiker meta din id-denominazzjoni tkun diġà ppreżentata x'imkien ieħor fuq it-tikketta. It-tikketta għandha tinkludi b'mod partikolari l-indikazzjoni tal-kontenut ta' xaħam għal kull 100 gramma ta' prodott. Iż-żona ġeografika delimitata hija mifruxa fit-territorju tal-muniċipalitajiet u d-dipartimenti li ġejjin: Canton de Carentan-les-Marais, il-muniċipalitajiet kollha. Canton de Créances, il-muniċipalitajiet ta' Montsenelle (it-territorji tal-muniċipalitajiet l-antiki ta' Coigny, Prétot-Sainte-Suzanne, Saint-Jores biss), Le Plessis-Lastelle. Canton de Saint-Lô-1, il-muniċipalitajiet kollha minbarra Agneaux, Le Lorey, Marigny-Le-Lozon (it-territorju tal-muniċipalità antika ta' Lozon biss), Le Mesnil-Amey, Saint-Gilles, Saint-Lô. Iż-żona ġeografika tal-produzzjoni tal-"Crème d'Isigny"/"Crème fraîche d'Isigny" għandha forma ta' nofs qamar magħmul minn art sedimentarja, b'altitudni baxxa (< 50 m). Din il-medda ta' art, imsejħa Col du Cotentin, tifforma unità ġeoloġika notevoli ffurmata minn mil-livell tal-baħar jogħla u jirtira. Wieħed isib żewġ żoni distinti, dik tal-"Bas Pays" iffurmata mill-artijiet mistagħdra kostali u alluvjali niexfa iżda li jistgħu jiġu mgħarrqa, u dik tal-"Haut Pays", art imsaġġra ffurmata minn wita u gżejjer tal-franka u għoljiet tat-tafal u taċ-ċagħaq fil-Lvant. Waħda mill-karatteristiċi prinċipali tal-ħamrija ġejja mill-ammont kbir ta' alluvjonijiet tal-baħar (tangues) u dawk fluvjali li jinsabu l-aktar fil-Baie des Veys u fil-widien tax-xmajjar li jispiċċaw fiha. Il-klima tal-Col du Cotentin, b'madwar 800 mm xita u aktar minn 170 jum ta' xita mqassma tajjeb tul is-sena, temperaturi friski fis-sajf u xtiewi mhux daqstant ħorox, u b'inqas varjanzi fil-meded ta' temperaturi milli f'Saint-Lô jew f'Caen, hija deskritta bħala klima oċeanika moderata. Din il-klima umda, imċajpra u moderata hija omoġenea minħabba n-nuqqas ta' muntanji. L-influwenza oċeanika hija riflessa wkoll fl-ammont ta' sprej tal-melħ tal-baħar li jxarrab il-bwar. Il-Col du Cotentin huwa wieħed mir-reġjuni tal-mergħat tan-Normandija li kien jeżisti qabel il-mewġa ta' konverżjoni ta' art maħduma fi bwar li bdiet fl-1800 fin-Normandija. Dawk li jrabbu biddlu r-reġjun ta' Isigny f'territorju ta' mergħat prestiġġjuż deskritt mill-Association Normande fl-1874 bħala "mergħat opulenti, tabilħaqq nixxiegħat ta' krema u ta' butir". Min-nofs is-seklu 19, dawk li jrabbu l-annimali fil-Cotentin bdew jipproteġu l-purità tar-razza Cotentine li kellha ssir ir-razza prinċipali tar-razza tan-Normandija, l-aktar minħabba l-abbiltajiet għall-ħalib li kellha din ir-razza lokali. Iżda dan l-istatus ta' "benniena tar-razza" ippenalizza lil dawk li jrabbu l-annimali tal-lokal li damu biex jibbenefikaw mill-avvanzi fl-inseminazzjoni artifiċjali u daru għar-razza produttiva u omoġenja Prim'Holstein. Mal-valur tal-ħaxix mogħti mill-merħla tal-ħalib, il-popolazzjoni tal-Col du Cotentin malajr assoċjat il-valur tal-ħalib permezz tal-produzzjoni u l-bejgħ tal-krema. Illum il-mergħat għadhom il-bażi tad-dieta tal-baqar tal-ħalib li jirgħu l-ħaxix fihom għal mill-inqas seba' xhur, u li jikkunsmawh f'forma portabbli matul il-bqija tas-sena. L-affezzjoni tal-produtturi għar-razza tan-Normandija, li hija razza eċċellenti għall-kremi, bis-saħħa ta' ħalib xaħmi ħafna u mimli proteini, tippermetti li din tinżamm fiż-żona ġeografika fi proporzjon sinifikanti. Il-produtturi jużaw għarfien relatat speċjalment mal-maturazzjoni bijoloġika tal-krema. Il-"Crème d'Isigny"/"Crème fraîche d'Isigny" hija kremuża u lixxa, likwida fil-każ tal-krema ħelwa u magħquda fil-każ tal-krema mmaturata. Hija għandha kontenut ta' mill-inqas 35 gramma xaħam għal kull 100 gramma ta' prodott u kontenut konsiderevoli ta' jodju u mikronutrijenti. B'kulur l-avorju sa isfar ċar u tleqq hija tiżviluppa riħa fina, speċjalment ta' ħalib, perfettament perċettibbli. Il-konsistenza fil-ħalq hija fluwida, b'togħma friska, pjaċevoli u ħelwa u kemmxejn qarsa fil-każ tal-krema mmaturata. Is-sitwazzjoni ġeografika (qrib il-baħar) u l-morfoloġija (l-assenza ta' muntanji) taż-żona ġeografika tikkawża t-tqassim regolari tax-xita matul is-sena u t-temperaturi moderati, anki fix-xitwa. Dawn l-elementi jiffavorixxu l-iżvilupp ta' ħaxix matul is-sena kollha kif ukoll tul il-perjodu twil ta' ragħa tal-annimali. Il-ħamrija taflija u tal-franka, b'sedimenti tal-baħar reċenti, mogħnija b'ħafna minerali, tiġġenera abbundanza ta' ħaxix filwaqt li t-trab ġulġlieni li jiksi l-"Haut-Pays" huwa regolatur tal-ilma li jiffavorixxi tkabbir regolari tal-ħaxix. Il-kwalità tax-xaħam tal-ħalib taż-żona ġeografika ġejja mit-taħlita tal-provvista ta' ħaxix, li tagħti l-kwalitajiet organolettiċi speċifiċi tad-denominazzjoni u l-kremożità mistennija, u ż-żieda ta' foraġġi aktar enerġetiċi, li jiffavorixxu l-produzzjoni ta' globuli kbar tax-xaħam li jgħinu biex jiġu stabbiliti l-komposti aromatiċi tal-ħalib prodotti mill-ħaxix. Il-"Crème d'Isigny"/"Crème fraîche d'Isigny" hija għalhekk ikkaratterizzata mill-użu ottimali tal-ħaxix taż-żona b'perjodu twil ta' ragħa għall-merħla tal-ħalib u b'distribuzzjoni ta' foraġġ ippreservat fix-xitwa flimkien ma' provvista ta' tipi oħrajn ta' foraġġi. Fil-fatt it-trasport tal-foraġġi mill-Bas-Pays lejn l-Haut-Pays u l-preservazzjoni tagħhom hija prattika tradizzjonali minħabba l-ġeografija tal-irziezet li ġeneralment jinsabu fl-Haut-Pays, imma għandhom ukoll mergħat fil-Bas-Pays. Din id-dieta tal-bhejjem, li parti minnhom hija tar-razza tan-Normandija, tirriżulta f'ħalib ta' kwalità li x-xaħam tiegħu jagħti lill-prodott il-konsistenza kremuża eċċellenti tiegħu. Iż-żamma tal-użanzi ta' produzzjoni tradizzjonali li jimponu ż-żieda ta' fermenti u l-maturazzjoni bijoloġika biss iżda jeskludu pereżempju l-użu tal-krema rikostitwita, ta' sustanzi deaċidifikanti jew kwalunkwe ingredjent ieħor jew addittiv, tgħin ħafna biex jinżammu u jiġu espressi l-karatteristiċi speċifiċi tal-materja prima li ġejja mill-merħliet tal-ħalib. (it-tieni subparagrafu tal-Artikolu 6(1), ta' dan ir-Regolament) F'konformità mad-Deċiżjoni tal-Assemblea Nazzjonali tar-Repubblika tal-Bulgarija tas-7 ta' Ġunju 2018 u mad-Deċiżjoni Nru 447 tad-29 ta' Ġunju 2018 tal-Kunsill tal-Ministri tar-Repubblika tal-Bulgarija, il-kumpanija Natsionalna Elektricheska Kompania EAD (minn hawn 'il quddiem imsejħa "NEK") tħabbar din is-sejħa għall-parteċipazzjoni fi proċedura biex jintgħażel investitur strateġiku għall-bini tal-impjant tal-enerġija nukleari ta' Belene, kif ukoll sejħa għal espressjonijiet ta' interess fl-akkwist ta' parteċipazzjoni azzjonarja ta' minoranza fil-kumpanija futura tal-proġett li se titwaqqaf biex tibni l-impjant tal-enerġija nukleari ta' Belene fil-Bulgarija fuq bażi tas-suq u biex ikollha s-sjieda tiegħu u tħaddmu u/jew għal espressjonijiet ta' interess fix-xiri tal-elettriku mill-impjant futur tal-enerġija. Permezz tan-NEK, in-naħa Bulgara tirriżerva d-dritt għal kwota ta' mblukkar meta tkun qed tiddeċiedi dwar ċerti kwistjonijiet li jaqgħu taħt il-kompetenza tal-Assemblea Ġenerali tal-azzjonisti tal-kumpanija tal-proġett tul il-perjodu kollu tal-bini, tat-tħaddim u tad-dekummissjonar sussegwenti tal-impjant tal-enerġija. L-uniku għan ta' din is-sejħa huwa li tipprovdi ċerta informazzjoni lill-partijiet li jixtiequ jieħdu sehem fil-proċedura għall-akkwist ta' ċertu perċentwal ta' ishma azzjonarji fil-kumpanija tal-proġett, kif ukoll li tgħinhom jiddeċiedu jekk għandhomx jissottomettu espressjoni ta' interess b'rabta ma' din is-sejħa jew le. Din is-sejħa m'għandhiex l-għan li tinkludi l-informazzjoni kollha li jista' jkollu bżonn abbonat potenzjali tal-ishma fil-kumpanija tal-proġett, u l-informazzjoni fiha qed tingħata biss bħala gwida. La n-NEK, la l-Intrapriża tal-Enerġija Bulgara EAD (minn hawn 'il quddiem imsejħa "l-BEH"), la l-Ministeru għall-Enerġija u lanqas il-Gvern tar-Repubblika tal-Bulgarija ma jagħmlu xi dikjarazzjoni jew jipprovdu xi garanzija dwar il-preċiżjoni jew il-kompletezza tal-informazzjoni mogħtija f'din is-sejħa u m'għandhom l-ebda obbligu jikkoreġu xi żball fiha li jistgħu jiġu mgħarrfa bih. Il-Gvern tar-Repubblika tal-Bulgarija, il-Ministeru għall-Enerġija, il-BEH, in-NEK, l-affiljati tagħhom, id-diretturi tagħhom, il-membri tal-bord, is-sħab, l-uffiċjali, l-aġenti, il-konsulenti u l-impjegati ma jassumu l-ebda responsabbiltà jew obbligu ta' rendikont, u jiċħdu b'mod espliċitu kull responsabbiltà u/jew kull obbligu f'każ ta' żbalji, ta' dikjarazzjonijiet mhux preċiżi, ta' dikjarazzjonijiet foloz jew ta' ommissjonijiet f'din is-sejħa jew f'kull dokument ieħor. Bil-pubblikazzjoni ta' din is-sejħa, la l-Gvern tar-Repubblika tal-Bulgarija u lanqas il-Ministeru għall-Enerġija, il-BEH, in-NEK, l-affiljati tagħhom jew id-diretturi, il-membri tal-bord, is-sħab, l-uffiċjali, l-aġenti, il-konsulenti jew l-impjegati tagħhom m'għandhom jintrabtu li jipprovdu informazzjoni addizzjonali lid-destinatarju jew li jibagħtu stedina lil parti biex tieħu sehem fi proċess għall-akkwist tal-ishma. L-investituri potenzjali fil-kumpanija tal-proġett iridu jagħmlu l-investigazzjonijiet tagħhom stess biex jistabbilixxu l-pożizzjoni finanzjarja u l-prospetti tal-kumpanija tal-proġett u l-attivitajiet tan-negozju tagħha fil-ġejjieni, kif ukoll dwar il-preċiżjoni u l-kompletezza tad-dikjarazzjonijiet inklużi f'dan id-dokument. Għalkemm in-NEK u l-Ministeru għall-Enerġija għamlu sforzi diliġenti biex iħejju l-informazzjoni inkluża f'dan id-dokument, la huma u lanqas id-diretturi, is-sħab, l-impjegati, is-sottokuntratturi, l-intermedjarji jew l-aġenti tagħhom mhuma se jipprovdu, direttament jew indirettament, assigurazzjonijiet jew garanziji marbutin ma' din is-sejħa. Il-partijiet imsemmijin hawn fuq jew id-diretturi, is-sħab, l-impjegati, is-sottokuntratturi, l-intermedjarji jew l-aġenti rispettivi tagħhom mhuma se jagħmlu l-ebda dikjarazzjoni jew jagħtu l-ebda garanzija, espliċita jew impliċita, dwar il-preċiżjoni jew il-kompletezza tal-kontenut ta' din is-sejħa jew ta' kull dokument ieħor jew tal-informazzjoni mogħtija fi kwalunkwe ħin b'rabta ma' din il-proċedura. L-uniċi dikjarazzjonijiet li se jsiru u garanziji li se jingħataw huma dawk li eventwalment jistgħu jiġu inklużi f'kuntratt finali għall-akkwist ta' ċertu perċentwal ta' ishma azzjonarji fil-kumpanija tal-proġett. Il-pubblikazzjoni ta' din is-sejħa ma torbotx lill-partijiet imsemmijin hawn fuq jipprovdu informazzjoni addizzjonali jew jikkoreġu ineżattezzi f'din is-sejħa jew ineħħu xi difett identifikat fiha fi kwalunkwe ħin. In-NEK u l-Ministeru għall-Enerġija jirriżervaw id-dritt jibdlu, mingħajr avviż minn qabel, il-proċedura għall-akkwist ta' ċertu perċentwal ta' ishma azzjonarji fil-kumpanija tal-proġett, jew jissospendu jew jitterminaw il-proċedura fi kwalunkwe ħin qabel il-konklużjoni ta' ftehim vinkolanti. Kull kost u spiża li jġarrbu l-persuni li jkunu esprimew interess fis-sottoskrizzjoni ta' ishma fil-kumpanija tal-proġett u/jew fix-xiri tal-elettriku, jew kull kost ta' dan it-tip li jġarrbu l-aġenti jew il-konsulenti tagħhom iridu jħallsuhom b'mod esklużiv dawn il-persuni. La l-Ministeru għall-Enerġija u lanqas il-BEH, in-NEK jew il-Gvern tar-Repubblika tal-Bulgarija mhuma se jintrabtu li jkopru t-tali kostijiet jekk il-proċedura tinbidel jew tiġi sospiża jew itterminata fi kwalunkwe ħin. Il-mistoqsijiet kollha dwar il-proċedura għandhom jiġu indirizzati lil: Il-kumpanija Natsionalna Elektricheska Kompania EAD (minn hawn 'il quddiem imsejħa "NEK") żviluppat proġett għall-bini ta' impjant tal-enerġija nukleari ta' 2 000 MW f'Belene fit-Tramuntana tal-Bulgarija. L-impjant tal-enerġija nukleari ta' Belene se jkun il-proprjetà ta' kumpanija tal-proġett maħluqa reċentement li fiha n-NEK se tkun azzjonista. In-NEK qed tistieden lill-investituri potenzjali tal-ekwità jesprimu l-interess tagħhom fil-parteċipazzjoni fis-sjieda, fil-finanzjament, fil-bini, fil-ġestjoni u fit-tħaddim tal-impjant tal-enerġija nukleari ta' Belene u/jew jesprimu l-interess tagħhom fix-xiri tal-elettriku mill-impjant futur tal-enerġija. Is-sejħa tagħti opportunità lill-partijiet li jixtiequ jieħdu sehem fil-proċedura għall-akkwist ta' ċertu perċentwal ta' ishma azzjonarji fil-kumpanija tal-proġett li se tinħoloq biex tibni l-impjant tal-enerġija nukleari ta' Belene u biex ikollha s-sjieda tiegħu u tħaddmu (kull waħda minnhom imsejħa "parti interessata"), jesprimu l-interess tagħhom f'dan, u/jew jesprimu l-interess tagħhom fix-xiri tal-elettriku. Entitajiet legali Bulgari jew barranin, kif ukoll il-konsorzji tat-tali kumpaniji, jistgħu jissottomettu applikazzjoni għall-parteċipazzjoni fil-proċedura biex jintgħażel investitur strateġiku jew biex jiġi espress interess fl-akkwist ta' parteċipazzjoni azzjonarja ta' minoranza fil-kumpanija tal-proġett. Kull entità legali jew konsorzju Bulgaru jew barrani, jew kull entità ta' forma oħra, jistgħu jissottomettu espressjoni ta' interess fix-xiri tal-elettriku. Il-parteċipazzjoni fil-proċedura għall-għażla ta' investitur mhijiex miftuħa għall-persuni u/jew għall-kumpaniji rreġistrati f'ġuriżdizzjonijiet b'reġim preferenzjali, sakemm ma japplikawx l-eċċezzjonijiet mogħtija fl-Artikolu 4 tal-Liġi dwar ir-relazzjonijiet ekonomiċi u finanzjarji ma' kumpaniji rreġistrati f'ġuriżdizzjonijiet b'reġimi preferenzjali, mal-persuni kkontrollati minnhom u mas-sidien attwali tagħhom, u lanqas mhija miftuħa għall-persuni li għalihom japplikaw restrizzjonijiet oħrajn skont il-leġiżlazzjoni Bulgara. Il-proġett tal-bini tal-impjant tal-enerġija nukleari ta' Belene fit-Tramuntana tal-Bulgarija (fis-sit ta' Belene, li jinsab 4 km mill-belt ta' Belene u 11-il km mill-belt ta' Svishtov) jinkludi l-bini ta' żewġ unitajiet ta' 1 000 MW, li kull waħda minnhom se tuża l-mudelli A-92 tat-tielet ġenerazzjoni tal-aktar reatturi nukleari li jintużaw ta' spiss fid-dinja, jiġifieri r-reatturi tal-ilma taħt pressjoni. Sa ma l-proġett ġie sospiż fl-2012, il-kuntrattur ewlieni għall-inġinerija, għall-akkwist u għall-bini kien Atomstroyexport JSC, id-disinn tekniku tal-impjant tal-enerġija nukleari ta' Belene tħejja mid-disinjatur ewlieni Atomenergoproject JSC ta' Moska, u l-kumpanija Areva NP GmbH kienet is-sottokuntrattur għas-sistemi elettriċi, għas-sistemi tas-sikurezza, għall-ġestjoni u għall-kontroll, għat-tisħin, għall-ventilazzjoni u għas-sistemi tal-arja kkundizzjonata, eċċ. It-tagħmir immanifatturat u fornut fl-2017 għall-gżira nukleari kien immanifatturat minn Izhora Plants JSC, ZiO – Podolsk PJSC u Atommashexport OJSC. Dan huwa proġett evoluzzjonarju li juża l-aħjar esperjenza fid-disinn u fit-tħaddim tar-reatturi b'ilma ħafif (LWR) miksuba tul għexieren ta' snin u li jikkombinaha ma' soluzzjonijiet tekniċi tal-ogħla livell ta' żvilupp tekniku u ma' innovazzjonijiet uniċi. L-unità tar-reattur tal-proġett tal-impjant tal-enerġija nukleari ta' Belene tuża reattur tal-ilma taħt pressjoni (PWR) b'erba' ċirkwiti ta' ċirkolazzjoni. L-enerġija tas-sħana nominali hija ta' 3 000 MW u l-enerġija utli netta hija ta' 1 000 MW. Il-proċess tal-iċċarġjar tal-fjuwil idum 14-il jum u l-qtugħ annwali maħsub għall-finijiet tal-manutenzjoni tnaqqas u se jdum minn 20 sa 50 jum skont l-ambitu tat-tiswijiet attwali. Il-proġett tal-impjant tal-enerġija nukleari ta' Belene jirrappreżenta kombinazzjoni ottima ta' diversi karatteristiċi — żieda fl-effiċjenza tal-produzzjoni, ħin iqsar għall-bini u għall-implimentazzjoni, prezzijiet kompetittivi tal-elettriku u ħajja twila tad-disinn; fl-istess ħin, is-sikurezza u l-kura tal-persuni u tal-ambjent jibqgħu prijorità ewlenija tiegħu. Is-sistemi tas-sikurezza huma mfasslin biex jirreżistu l-ħsarat, inklużi l-ħsarat ġenerali, u jistgħu jwettqu l-funzjonijiet tagħhom anki jekk tinqata' l-provvista tal-enerġija. Id-disinn magħżul għall-impjant tal-enerġija nukleari ta' Belene jiżgura użu aktar effiċjenti tal-fjuwil nukleari mir-reatturi b'ilma ħafif tat-tieni ġenerazzjoni. Dan jippermetti li jiġi ġġenerat 20 % iktar elettriku bl-użu ta' 25 % inqas fjuwil. Fl-istess ħin, ir-rata għolja ta' kombustjoni li tinkiseb tnaqqas l-ammont annwali tal-fjuwil nukleari użat b'50 %. Il-mudell A-92 ġie żviluppat minn kumpaniji ewlenin tad-disinn u tal-inġinerija abbażi tal-għarfien u tal-esperjenza miksubin fid-disinn, fil-bini u fit-tħaddim tal-impjanti tal-enerġija nukleari b'reatturi tat-tip VVER u huwa liċenzjat mill-awtoritajiet regolatorji fil-pajjiż tal-manifattura u jissodisfa r-rekwiżiti moderni nazzjonali tas-sikurezza u r-rakkomandazzjonijiet tal-IAEA, kif ukoll ir-rekwiżiti tal-grupp konsultattiv internazzjonali INSAG, eċċ. Għall-finijiet ta' protezzjoni massima tal-proprjetà u tal-interessi finanzjarji tan-naħa Bulgara, u għall-finijiet tal-iżgurar tas-sigurtà tal-enerġija fir-Repubblika tal-Bulgarija, u sabiex jiġi ggarantit l-użu sikur tal-enerġija nukleari, in-naħa Bulgara stabbiliet il-kundizzjonijiet li ġejjin għall-proċedura għall-bini tal-impjant tal-enerġija nukleari ta' Belene: il-bini tal-impjant tal-enerġija nukleari ta' Belene fit-Tramuntana tal-Bulgarija jrid isir bl-użu tal-mudelli A-92 tat-tielet ġenerazzjoni tar-reatturi tal-ilma taħt pressjoni skont il-mudell Russu VVER-1000/V-466, u jridu jinbnew żewġ unitajiet b'kapaċità installata ta' 2 000 MW; l-impjant tal-enerġija nukleari ta' Belene għandu jinbena minn kumpanija tal-proġett li tinħoloq għal dan il-għan; il-bini tal-impjant tal-enerġija għandu jitwettaq fuq bażi tas-suq (l-Istat Bulgaru m'għandu jikkonkludi l-ebda kuntratt għal xiri obbligatorju tal-enerġija, m'għandu jagħti l-ebda prezz preferenzjali għax-xiri tal-elettriku, m'għandu jikkonkludi l-ebda kuntratt għad-differenzi u m'għandu jagħti l-ebda garanzija korporattiva jew mekkaniżmu ieħor mhux tas-suq biex jiggarantixxi l-investiment) u għandu jsir mingħajr garanziji min-naħa tal-Istat; il-bini jrid jitwettaq bit-tagħmir u bl-assi disponibbli fis-sit liċenzjat; il-proġett għandu jiġi implimentat bl-użu massimu u sħiħ tat-tagħmir tar-reattur li diġà ġie fornut u tad-dokumentazzjoni tad-disinn; matul l-implimentazzjoni tal-proġett, ma jista' jsir l-ebda tibdil fl-elementi tas-sikurezza tad-disinn, sabiex jiġi żgurat li dan jiġi liċenzjat; sid it-teknoloġija VVER-1000 irid ikun involut fl-akkwist tal-liċenzji u tal-permessi għall-bini u għat-tħaddim tal-proġett; il-kumpanija tal-proġett trid tintrabat ma' fornitur tal-fjuwil nukleari ġdid li se jforni l-fjuwil għar-reatturi tat-tip VVER-1000 f'konformità mal-ftehimiet ta' liċenzjar eżistenti u mal-leġiżlazzjoni applikabbli; l-operatur tal-impjant tal-enerġija mibni jrid ikollu esperjenza fit-tħaddim tar-reatturi tat-tip VVER-1000; permezz tan-NEK, in-naħa Bulgara tirriżerva d-dritt għal kwota ta' mblukkar meta tkun qed tiddeċiedi dwar ċerti kwistjonijiet li jaqgħu taħt il-kompetenza tal-Assemblea Ġenerali tal-azzjonisti tal-kumpanija tal-proġett tul il-perjodu kollu tal-bini, tat-tħaddim u tad-dekummissjonar sussegwenti tal-impjant tal-enerġija. għandha tiġi żgurata l-possibbiltà ta' negozjati ma' konsumaturi industrijali kbar u konsumaturi oħrajn tal-elettriku fil-pajjiż u fir-reġjun, li jkunu ddikjaraw li huma lesti jikkonkludu ftehimiet dwar ix-xiri tal-enerġija; il-kost massimu tal-bini tal-proġett m'għandux ikun ta' iktar minn EUR 10 biljun; il-perjodu massimu tal-kummissjonar għandu jkun ta' għaxar snin mill-iffirmar tal-ftehim tal-azzjonisti; il-kumpaniji lokali għandu jkollhom il-possibbiltà jieħdu sehem fl-implimentazzjoni tal-proġett bil-kundizzjonijiet tal-leġiżlazzjoni applikabbli. il-profil tal-applikant flimkien mal-istruttura organizzattiva (inklużi s-sussidjarji) u mal-istruttura tal-azzjonisti; ir-rabtiet korporattivi tal-applikant mal-kumpaniji li jipprovdu l-provvisti u x-xogħol tal-bini u ma' kumpaniji oħrajn involuti fil-bini u/jew fit-tħaddim tal-impjanti tal-enerġija nukleari; il-klassifikazzjoni jew il-klassifikazzjonijiet tal-kreditu mogħtija u r-rapporti finanzjarji awditjati għall-aħħar tliet snin li għalihom tħejjew it-tali rapporti. Ir-rapporti finanzjarji għandhom jinkludu d-dokumenti li ġejjin: ir-rapport tal-introjtu, il-karta bilanċjali, ir-rapporti tal-flussi tal-flus, ir-rapport tal-ekwità u r-rapport tal-awditjar, kif ukoll in-noti ta' spjegazzjoni marbutin magħhom; deskrizzjoni tal-attivitajiet ta' investiment tal-applikant matul l-aħħar għaxar snin, b'referenza għat-tip u għall-valur tal-investimenti, inklużi l-investimenti fil-bini tal-kapaċità nukleari u fi proġetti kbar oħrajn tal-enerġija jew tal-infrastruttura; il-kunċett issuġġerit għall-iżvilupp tal-proġett, inkluż il-perjodu għall-bini tal-impjant tal-enerġija, kif ukoll proposta għall-provvista tal-fjuwil nukleari u proposta għall-fjuwil nukleari użat; is-sorsi ssuġġeriti għall-finanzjament tal-proġett, inkluż il-mod propost biex ikun hemm il-finanzjament b'dejn tal-proġett, kif ukoll il-kapaċità finanzjarja proprja tal-applikant; il-perċentwal massimu jew minimu tas-sjieda tal-ekwità fil-proġett li l-applikant ikun jixtieq jakkwista, jekk dan ikun applikabbli; id-durata tal-investiment, jekk dan ikun applikabbli. L-informazzjoni meħtieġa se tintuża biex titħejja lista qasira ta' applikanti ppreferuti li se jiġu mistiedna jissottomettu offerta vinkolanti. l-interess fl-akkwist ta' parteċipazzjoni azzjonarja ta' minoranza fil-kumpanija tal-proġett biss; l-interess fl-akkwist ta' parteċipazzjoni azzjonarja ta' minoranza fil-kumpanija tal-proġett u fix-xiri tal-elettriku; l-interess fix-xiri tal-elettriku biss. il-profil tal-applikant flimkien mal-istruttura organizzattiva (inklużi s-sussidjarji) u mal-istruttura tal-azzjonisti; ir-rapporti finanzjarji awditjati għall-aħħar tliet snin li għalihom tħejjew it-tali rapporti. Ir-rapporti finanzjarji għandhom jinkludu d-dokumenti li ġejjin: ir-rapport tal-introjtu, il-karta bilanċjali, ir-rapporti tal-flussi tal-flus, ir-rapport tal-ekwità u r-rapport tal-awditjar, kif ukoll in-noti ta' spjegazzjoni marbutin magħhom. L-applikazzjonijiet għall-parteċipazzjoni jridu jitħejjew bil-Bulgaru u bl-Ingliż u jridu jintbagħtu fil-forma oriġinali stampata, kif ukoll f'forma elettronika. L-applikazzjoni għall-parteċipazzjoni għandha tiġi ffirmata mir-rappreżentant legali tal-applikant jew minn persuna awtorizzata b'mod espliċitu biex tagħmel dan. F'każ li l-applikant ikun konsorzju li ma jkunx entità legali, l-applikazzjoni għall-parteċipazzjoni għandha tiġi ffirmata mir-rappreżentant legali tas-sieħeb li jkun intgħażel biex jirrappreżenta lill-konsorzju. L-applikant, jew rappreżentant awtorizzat minnu, għandu jibgħat l-applikazzjonijiet għall-parteċipazzjoni jew l-ittri ta' interess, skont il-każ, b'wieħed mill-modi li ġejjin: personalment, permezz ta' firma, jew bil-posta permezz ta' ittra rreġistrata u bil-konferma tal-wasla, jew b'servizz ieħor ta' kurrier permezz ta' ittra rreġistrata u bil-konferma tal-wasla. L-applikant għandu jibgħat l-applikazzjonijiet jew l-ittri ta' interess fl-indirizz tan-NEK EAD li ġej: 5, Triq Veslets, Sofija. Jekk l-applikant jibgħat l-applikazzjoni għall-parteċipazzjoni jew l-ittra ta' interess bil-posta rreġistrata jew bil-kurrier, huwa jrid jibgħatha b'tali mod li din tilħaq tasal għand in-NEK EAD sal-iskadenza. Mal-wasla tal-applikazzjoni għall-parteċipazzjoni jew tal-ittra ta' interess, l-imballaġġ se jiġi mmarkat b'numru ta' referenza tad-dħul u bid-data u bil-ħin tal-wasla u se jinħareġ dokument lil min ikun wassalha dwar dan. It-talba għal rieżami ġiet ippreżentata mill-"BAFA Su Ürünleri Yavru Yavru Sanayi Ticaret Aestions", li hija parti minn KLC Group ("l-applikant"), produttur esportatur mir-Repubblika tat-Turkija ("il-pajjiż ikkonċernat"). Ir-rieżami interim parzjali għandu kamp ta' applikazzjoni limitat għall-eżami tas-sussidjar sa fejn għandu x'jaqsam l-applikant. li kull waħda tiżen ħajja 1,2 kg jew anqas, jew friska, imkessħa, iffriżata u/jew affumikata: fil-forma ta' ħuta sħiħa (bir-ras), bil-garġi mneħħija jew le, kemm jekk imnaddfa jew le, li tiżen 1,2 kg jew anqas kull waħda, jew bla ras, bil-garġi mneħħija jew le, kemm jekk imnaddfa jew le, li tiżen 1 kg jew anqas kull waħda, jew fil-forma ta' flettijiet li jiżnu 400 g jew anqas kull waħda, li joriġina mit-Turkija u li fil-preżent jaqa' taħt il-kodiċijiet NM 0301 91 90, ex 0302 11 80, ex 0303 14 90, ex 0304 42 90, ex 0304 82 90 and ex 0305 43 00 (il-kodiċi TARIC 0301919011, 0302118011, 0303149011, 0304429010, 0304829010 u 0305430011) ("il-prodott taħt rieżami"). L-applikant ipprovda biżżejjed evidenza li ċ-ċirkostanzi fir-rigward tas-sussidjar li fuq il-bażi tagħhom ġew imposti l-miżuri eżistenti b'rabta mal-applikazzjoni inbidlu jew li dawn il-bidliet huma ta' natura dejjiema sakemm huwa kkonċernat l-applikant. L-applikant jallega li l-impożizzjoni mkomplija tal-miżuri fil-livelli preżenti tagħhom m'għadhiex neċessarja biex tikkumpensa s-sussidjar dannuż fis-sitwazzjoni partikolari tiegħu. L-applikant ta biżżejjed evidenza li turi li l-ammont ta' sussidju li jirċievi l-applikant naqas sew taħt ir-rata ta' dazju attwalment applikabbli għall-applikant. Dan it-tnaqqis huwa kkawżat minn bidliet fl-istruttura u fit-termini tal-implimentazzjoni tas-sussidji diretti mogħtija lil produtturi tal-prodott taħt rieżami għal kull kg prodott li jaffettwa s-sitwazzjoni tal-applikant. Barra minn hekk, l-applikant jilmenta li ma rċieva ebda benefiċċju skont sussidji oħra u programmi ta' sussidju oħra skadew. Fid-dawl ta' dan ta' hawn fuq, il-Kummissjoni tqis li hemm biżżejjed evidenza li turi li ċ-ċirkostanzi rigward is-sussidjar, sakemm ikun ikkonċernat l-applikant, inbdlu b'mod sinifikanti u li huma ta' natura dejjiema, u għalhekk il-miżuri għandhom jiġu rieżaminati. Il-Kummissjoni tirriżerva d-dritt li tinvestiga prattiki oħrajn ta' sussidju rilevanti li jistgħu jiġu żvelati matul l-investigazzjoni. Wara li stabbiliet, wara li infurmat l-Istati Membri, li hemm biżżejjed provi sabiex ikun iġġustifikat il-bidu ta' rieżami interim parzjali limitat għall-eżaminazzjoni tas-sussidjar sa fejn hu kkonċernat l-applikant, il-Kummissjoni b'dan qed tagħti bidu għal rieżami skont l-Artikolu 19(1) tar-Regolament bażiku dwar l-antisussidju. L-għan ta' dan ir-rieżami huwa li tiġi stabbilita r-rata ta' sussidjar li tipprevali għall-applikant b'riżultat ta' prattiki ta' sussidju li minnhom ikun instab li qed jieħu benefiċċju. Wara r-reviżjoni, jista' jkun meħtieġ li tiġi emendata r-rata ta' dazju imposta fuq l-importazzjonijiet tal-prodott li qed jiġi rieżaminat li joriġina mit-Turkija għall-applikant. Il-Kummissjoni mhix beħsiebha temenda r-rati ta' sussidju minbarra dik tal-applikant bħala riżultat ta' dan ir-rieżami interim parzjali, jekk iġġustifikat. Madankollu, jekk xi parti interessata tqis li jkun ġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 19 tar-Regolament bażiku. Il-Gvern tar-Repubblika tat-Turkija ġie mistieden għal konsultazzjonijiet skont l-Artikolu 10(7) tar-Regolament bażiku dwar l-antisussidju. Kopja ta' dan il-kwestjonarju għall-importaturi tinsab fil-fajl għall-ispezzjoni mill-partijiet interessati u fis-sit web tad-DĠ Kummerċ http://trade.ec.europa.eu/tdi/case_details.cfm?id=2396. Sabiex jieħdu sehem fl-investigazzjoni, il-partijiet interessati, bħall-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott taħt rieżami. Il-fatt li wieħed jitqies bħala parti interessata huwa mingħajr preġudizzju għall-applikazzjoni tal-Artikolu 28 tar-Regolament bażiku. L-aċċess għall-fajl disponibbli għall-ispezzjoni mill-partijiet interessati jsir permezz ta' Tron.tdi f'dan l-indirizz: https://webgate.ec.europa.eu/tron/TDI. Jekk jogħġbok segwi l-istruzzjonijiet fuq din il-paġna sabiex ikollok aċċess. Il-partijiet interessati kollha jistgħu jitolbu seduta ta' smigħ mis-servizzi ta' investigazzjoni tal-Kummissjoni. Kull talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta. Is-seduta ta' smigħ se tkun limitata għall-kwistjonijiet stabbiliti minn qabel mill-partijiet interessati bil-miktub. Għal seduti ta' smigħ dwar kwistjonijiet li jkollhom x'jaqsmu mat-tnedija ta-investigazzjoni, it-talba trid tiġi ppreżentata fi żmien 15-il jum mid-data tal-pubblikazzjoni ta' din in-Notifika f'Il-Ġurnal Uffiċjali tal-Unjoni Ewropea. Wara dan, it-talba għal smigħ trid titressaq fil-limitu tal-iskadenzi speċifiċi stabbiliti mill-Kummissjoni fil-komunikazzjoni tagħha mal-partijiet. L-iskeda ta' żmien deskritta hija mingħajr preġudizzju għad-dritt tas-servizzi tal-Kummissjoni li jaċċettaw seduti ta' smigħ lil hinn mill-iskeda ta' żmien f'każijiet debitament ġustifikati u għad-dritt tal-Kummissjoni li tiċħad seduti ta' smigħ f'każijiet debitament ġustifikati. Meta s-servizzi tal-Kummissjoni jirrifjutaw talba għal seduta ta' smigħ, il-parti kkonċernata tiġi infurmata bir-raġunijiet għal dan ir-rifjut. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess tal-amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ. Partijiet li jagħtu informazzjoni "Limited" huma mitluba jipprovdu sommarji mhux kunfidenzjali tagħha skont l-Artikolu 29(2) tar-Regolament bażiku, li jiġu mmarkati "For inspection by interested parties" (Għall-ispezzjoni mill-partijiet interessati). Jenħtieġ li dawn is-sommarji jkunu ddettaljati biżżejjed biex jippermettu li s-sustanza tal-informazzjoni ppreżentata b'mod kunfidenzjali tinftiehem b'mod raġonevoli. Jekk parti li tipprovdi informazzjoni kunfidenzjali tonqos milli tagħti raġunijiet ġusti għal talba ta' trattament kunfidenzjali jew ma tagħtix sommarju mhux kunfidenzjali tagħha fil-format u bil-kwalità mitluba, il-Kummissjoni tista' tinjora tali informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni hija korretta. L-indirizz tal-Kummissjoni għall-korrispondenza: Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw kwistjonijiet imqajma fil-preżentazzjonijiet ta' partijiet interessati oħra u ma jistgħux iqajmu kwistjonijiet ġodda. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tas-sejbiet definittivi, jiġu ppreżentati fi żmien ħamest (5) ijiem mill-iskadenza għal kummenti dwar is-sejbiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għal dan l-iżvelar ulterjuri jsiru fi żmien jum wieħed (1) mill-iskadenza għal kummenti dwar dan l-iżvelar ulterjuri, sakemm ma jkunx speċifikat mod ieħor. Sabiex l-investigazzjoni titlesta fl-iskadenzi obbligatorji, il-Kummissjoni mhijiex se taċċetta iktar preżentazzjonijiet mingħand il-partijiet interessati wara l-iskadenza għal kummenti dwar l-iżvelar finali. Kwalunkwe estensjoni tal-limiti ta' żmien previsti f'dan l-Avviż tista' tintalab biss f'ċirkostanzi eċċezzjonali u tingħata biss jekk tkun debitament ġustifikata. L-estensjonijiet tal-iskadenza biex il-kwestjonarji jiġu kompluti jistgħu jingħataw, jekk debitament ġustifikati, u normalment ikunu limitati sa tlett (3) ijiem addizzjonali. Bħala regola, tali estensjonijiet ma jaqbżux sebat (7) ijiem. Rigward l-iskadenzi għall-preżentazzjoni ta' informazzjoni oħra speċifikata f'din in-Notifika, l-estensjonijiet ikunu limitati għal tlett (3) ijiem sakemm ma jintwerewx xi ċirkostanzi eċċezzjonali. F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskritti stipulati, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 28 tar-Regolament antidumping bażiku. Fejn jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u s-sejbiet għalhekk jissejsu fuq fatti disponibbli skont l-Artikolu 28 tar-Regolament antidumping bażiku, ir-riżultat jista' jkun anqas favorevoli għal dik il-parti milli kieku kkooperat. In-nuqqas ta' tweġiba kompjuterizzata ma għandux jiġi kkunsidrat bħala nonkooperazzjoni, dment li l-parti interessata kkonċernata turi li l-preżentazzjoni tat-tweġiba kif mitlub tkun tirriżulta f'piż żejjed mhux raġonevoli jew f'kost addizzjonali mhux raġonevoli. Jenħtieġ li l-parti interessata tikkuntattja immedjatament lill-Kummissjoni. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti kummerċjali. L-Uffiċjal tas-Seduta jeżamina t-talbiet għall-aċċess għall-fajl, it-tilwim fir-rigward tal-kunfidenzjalità tad-dokumenti, it-talbiet għal estensjoni tal-iskadenzi u kull talba oħra dwar id-drittijiet tad-difiża tal-partijiet interessati u tal-partijiet terzi li jistgħu jfeġġu matul il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Jenħtieġ li t-talba għal seduta ta' smigħ mal-Uffiċjal tas-Seduta ssir bil-miktub u jenħtieġ li tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta' smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Avviż dwar il-protezzjoni tad-dejta li jinforma lill-individwi kollha dwar l-ipproċessar tad-dejta personali fil-qafas tal-attivitajiet tad-difiża tal-kummerċ tal-Kummissjoni huwa disponibbli fis-sit web tad-DĠ Kummerċ: http://trade.ec.europa.eu/doclib/html/157639.htm Din in-notifika tikkonċerna l-impriżi li ġejjin: Banco Santander, S.A., u s-sussidjarji ("Santander Group", Spanja) Mapfre, S.A., u s-sussidjarji ("Mapfre Group", Spanja). Santander Group u Mapfre Group jakkwistaw, fis-sens tal-Artikoli 3(1)(b) u 3(4) tar-Regolament dwar l-Għaqdiet, il-kontroll konġunt ta' joint venture (JV). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'joint venture. Santander Group, li huwa attiv fis-servizzi bankarji lill-konsumatur, fis-servizzi bankarji korporattivi, fis-servizzi bankarji ta' investiment, fil-ġestjoni tal-assi u t-teżor madwar l-Ewropa, l-Istati Uniti tal-Amerika, l-Amerika Latina u l-Asja. Mapfre Group, li huwa attiv fil-forniment u d-distribuzzjoni tal-assigurazzjoni u r-riassikurazzjoni f'45 pajjiż. il-JV, li hija maħsuba biex tkun attiva fis-suq għall-forniment ta' ċerti kategoriji tal-assigurazzjoni mhux tal-ħajja, prinċipalment lill-entitajiet kummerċjali u l-intrapriżi żgħar u ta' daqs medju, fi Spanja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-emial, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Apax Partners LLP ("AP", ir-Renju Unit), AC takkwista, fis-sens tal-Artikolu 3(1)(b) tar-Regolament tal-Għaqdiet il-kontroll ta' GNB kollha kemm hi. Il-konċentrazzjoni hija mwettqa permezz ta' xiri ta' ishma. AP tipprovdi servizzi ta' konsulenza dwar l-investiment lil fondi ta' ekwità privata li jinvestu f'firxa ta' setturi industrijali; GNB tipprovdi prodotti tal-assigurazzjoni tal-ħajja fil-Portugall. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: